o
DEREK PRINCE: Ummista silmäsi omalla vastuulla 2
Käydään läpi muutamia tärkeitä tapahtumia Jeesuksen elämässä.
Aloitetaan Hänen syntymästään. Hän syntyi neitseestä.
Matt. 1:22-23.
Tämä on Jeesuksen yliluonnollinen syntymä neitsyt Mariasta.
Matteus kertoo, mitä tapahtui. Sitten hän sanoo näin: -
"Tämä kaikki on tapahtunut, että kävisi toteen," -
"minkä Herra on puhunut profeetan kautta, joka sanoo:" -
"Katso, neitsyt tulee raskaaksi ja synnyttää pojan."
"Tälle on annettava nimi Immanuel, Jumala meidän kanssamme."
Maria oli kirjaimellisesti neitsyt.
Hän ei ollut neitsyt hengellisesti.
Muussa tapauksessa pelastussuunnitelma olisi peruttu.
On tärkeää, ettei Jeesus siinnyt miehestä.
Koko pelastussuunnitelma olisi muuten ollut hyödytön.
On tärkeää, ettemme puhu hengellisestä neitseestä.
Tarkastellaan Jeesuksen syntymää.
Luuk. 2:ssa kerrotaan, että Joosef oli Daavidin sukukuntaa.
Kun keisari Augustus määräsi verollepanon, -
Joosefin täytyi mennä Betlehemiin.
Kun he olivat siellä, Maria synnytti.
Matt. 2:sta käy ilmi, -
että Jerusalem tuli kuohuksiin tietäjien tulosta, -
koska nämä seurasivat tähteä juutalaisten kuninkaan luo.
Herodes koki asemansa uhatuksi.
Matt. 2:3:ssa sanotaan: -
"Kun kuningas Herodes sen kuuli, hämmästyi hän ja koko Jerusalem."
"Hän kysyi ylipapeilta ja kirjanoppineilta," -
"missä Kristus oli syntyvä."
He sanoivat hänelle: "Juudean Betlehemissä."
Oli olemassa monta Betlehemiä.
Siksi sanottiin tarkasti "Juudean Betlehemissä".
"Näin on kirjoitettu profeetan kautta:" -
"Sinä Betlehem, sinä Juudan seutu," -
"et suinkaan ole vähäisin Juudan ruhtinasten joukossa," -
"Sinusta on lähtevä hallitsija, joka kaitsee kansaani Israelia."
Kirjanoppineet ja lainopettajat tiesivät, missä Messias syntyisi.
Hän syntyi juuri siellä, missä Hänen sanottiin syntyvän.
Hän syntyi Juudean Betlehemissä.
Tuota profetiaa ei voi hengellistää.
Matt. 2:14-15 on hyvin tärkeä profetia.
Joosefia varoitettiin Herodeksesta, joka aikoi tappaa Jeesuksen.
Joosefia kehotettiin viemään lapsi ja äiti Egyptiin, -
kunnes oli turvallista palata.
Matt. 2:14-15: "Joosef nousi, otti yöllä lapsen ja Hänen äitinsä" -
"ja lähti Egyptiin. Hän oli siellä Herodeksen kuolemaan asti," -
"että kävisi toteen, minkä Herra on puhunut profeetan kautta," -
"joka sanoo: 'Egyptistä minä kutsuin poikani.'"
Profetia löytyy Hoos. 11:1:stä. Luetaan se.
Hoos. 11:1.
"Kun Israel oli nuori, rakastin minä sitä," -
"ja Egyptistä minä kutsuin poikani."
Saattaa olla, että ilman Matteusta en olisi koskaan nähnyt -
tuon profetian täyttyvän Jeesuksen elämässä.
Matteus ottaa profetian hyvin kirjaimellisesti.
Jeesus meni kirjaimellisesti Egyptiin.
Jumala kutsui Hänet Egyptistä.
Jos haluaa hengellistää, Egypti on hyvä paikka aloittaa.
Monissa raamatunkohdissa Egypti kuvaa maailmaa.
Matteus ei tee Egyptistä hengellistä tulkintaa.
Hän antaa kirjaimellisen tulkinnan.
Jumala kutsui Poikansa Egyptin maasta.
Monet profetiat esiintyvät juuri Matteuksen evankeliumissa.
Matteus kirjoitti etupäässä juutalaisille.
Hän halusi osoittaa, että Jeesus on luvattu Messias ja Kuningas.
Jeesus oli opettanut vertauksin. Matt. 13:34-35:ssä sanotaan: -
"Tämän kaiken Jeesus puhui kansalle vertauksilla," -
"ja ilman vertausta Hän ei puhunut heille mitään," -
"että kävisi toteen, mikä on puhuttu profeetan kautta," -
"joka sanoo: 'Minä avaan suuni vertauksiin,' -
'tuon ilmi sen, mikä on ollut salassa maailman luomisesta asti.'
Se lukee Ps. 78:1-2:ssa.
Olisi ollut hyvin helppoa hengellistää nämä jakeet.
Matteus ei tee sitä. Hän tekee kirjaimellisen tulkinnan.
Ps. 78:1-2:ssa sanotaan: -
"Kuuntele, kansani, opetustani, kallistakaa korvanne sanoilleni."
"Minä avaan suuni mietelmiin, tuon ilmi muinaisaikojen arvoituksia."
Kun lukee Psalmeja, ei arvaisi tämän tarkoittavan Jeesusta.
Matteus liittää tämän siihen, että Jeesus opetti vertauksin.
Matteus sanoo vieläpä: "että kävisi toteen".
Etsipä joskus Raamatun sanahakemiston avulla kohdat, -
jossa Jeesuksesta sanotaan: "että kävisi toteen".
Niistä vetää varmasti tämän saman johtopäätöksen: -
profetioiden täyttyminen oli ohjaava voima Jeesuksen elämässä.
Sairaiden parantamisesta kerrotaan Matt. 11:ssä.
Matt. 11:2-6:ssä kerrotaan, että Johannes Kastaja alkoi epäillä, -
oliko Jeesus Messias, koska Hän ei toiminut -
niin kuin juutalaiset odottivat Messiaan toimivan.
Hän ei perustanut maanpäällistä valtakuntaa. Hän opetti ja palveli.
Ymmärrän Johanneksen mietteitä.
Johannes on yksin vankilassa. Hän käski kysyä Jeesukselta: -
"Oletko se, jota odotamme, vai tuleeko vielä joku?"
Johannes oli jo sanonut Hänen olevan Messias.
Luetaan Matt. 11:2:sta eteenpäin: -
"Kun Johannes vankilassa ollessaan kuuli Kristuksen teot," -
"lähetti hän opetuslapsiansa sanomaan hänelle:" -
"Oletko sinä se tuleva, vai pitääkö meidän toista odottaman?"
Jeesus käski heidän kertoa Johannekselle, mitä he näkivät.
"sokeat saavat näkönsä, rammat kävelevät," -
"pitaliset puhdistuvat ja kuurot kuulevat," -
"kuolleet herätetään ja köyhille julistetaan evankeliumia."
"Autuas on se, joka ei loukkaannu minuun."
Jeesus sanoi täyttävänsä profetiat sairaiden parantamisessa.
Jeesus siis vahvisti olevansa Messias.
Olisi helppoa hengellistää VT:n profetiat parantamisesta.
Katsotaanpa niitä.
Jes. 29.
Lähes kaikki profetiat ovat Jesajasta.
Jes. 29:18-19.
"Sinä päivänä kuurot kuulevat kirjan sanat," -
"ja sokeiden silmät näkevät vapaina synkeästä pimeydestä."
"Nöyrät saavat yhä uutta iloa Herrassa," -
"ja ihmisistä köyhimmätkin riemuitsevat Israelin Pyhästä."
Tämä olisi kaunis hengellinen vertauskuva, -
mutta Jeesus sanoi, että nämä tapahtuivat kirjaimellisesti.
Profetia täyttyi kirjaimellisesti.
Luetaan Jes. 35:4-6.
Tämä on hieno raamatunkohta.
Äkkiseltään ei arvaisi, että tässä puhutaan Jeesuksen palvelutyöstä.
Aloitetaan luvun alusta.
"Erämaa ja hietikko iloitsee," -
"aromaa riemuitsee ja kukoistaa kuin lilja."
"Se kauniisti kukoistaa ja iloitsee ilolla ja riemulla."
"Sille annetaan Libanonin kunnia, Karmelin ja Saaronin ihanuus."
"He saavat nähdä Herran kunnian."
"Vahvistakaa hervonneet kädet, voimistakaa horjuvat polvet."
"Sanokaa hätääntyneille sydämille: 'Olkaa lujat, älkää peljätkö.'
'Katso, teidän Jumalanne! Kosto tulee, Jumalan rangaistus.'
'Hän tulee ja pelastaa teidät.'
Jakeissa 5-6 kerrotaan pelastuksen tulos.
"Silloin avautuvat sokeain silmät ja kuurojen korvat aukenevat."
"Rampa hyppii niin kuin peura ja mykän kieli riemuun ratkeaa."
"Vedet puhkeavat erämaahan ja aromaahan purot."
Tämä olisi helppo hengellistää, -
mutta Jeesus sanoi, että kaikki tapahtuu niin kuin on kirjoitettu.
Se todisti, että Hän on luvattu Pelastaja.
Seuraava raamatunpaikka, Jes. 61:1, on tuttu.
Jeesus luki nämä sanat Nasaretin synagogassa.
Jes. 61:1: "Herran Henki on minun päälläni," -
"sillä Hän on voidellut minut julistamaan ilosanomaa nöyrille," -
"lähettänyt minut sitomaan särjettyjä sydämiä," -
"julistamaan vangituille vapautusta ja kahlituille kirvoitusta."
Jeesus sanoi profetian täyttyvän, -
kun Hän julistaa ilosanomaa nöyrille.
Kaikki profetiat parantumisista voitaisiin helposti hengellistää.
Jeesus ei kuitenkaan hengellistänyt niistä yhtäkään.
Kaikki täyttyivät kirjaimellisesti Hänen palvelutyössään.
Seuraavaksi tulemme Jeesuksen kärsimyksiin.
Tiedämme Uudesta testamentista, -
että Jeesusta lyötiin, syljettiin kasvoille, -
ja Hänen selkänsä ruoskittiin.
Se oli vain osa Hänen kärsimyksiään.
Tämä ennustettiin Jes. 50:ssä.
Jes. 50:5-6: -
"Herra on avannut minun korvani."
"Minä en ole niskoitellut, en vetäytynyt pois."
"Selkäni annoin lyötäväksi, poskieni parran revittäväksi."
"En peittänyt kasvojani pilkalta ja syljeltä."
Jeesus antoi selkänsä lyötäväksi.
Hän ei vastustellut, vaikka Hän olisi voinut.
Se toteutui täsmälleen.
Häntä ruoskittiin ja lyötiin kasvoille kirjaimellisesti.
Häntä revittiin parrasta. Häntä syljettiin.
Se toteutui kauhistuttavan kirjaimellisesti.
Näissä ei ole mitään hengellistä.
Sitten tullaan ristiinnaulitsemiseen.
Voimme nähdä, miten Hänen kätensä ja jalkansa lävistettiin.
Ps. 22:ssa on kaksi läheisesti toisiinsa liittyvää profetiaa.
Ps. 22:16 ja 18.
Emme tässä tarkastele sitä syvemmin, -
mutta Pietari sanoo ensimmäisessä kirjeessään, -
että Messiaan Henki oli VT:n profeetoissa.
Profeetat puhuivat asioista, jotka eivät tapahtuneet heille -
mutta jotka täyttyivät Messiaassa.
Pyhä Henki puhui Messiaan persoonassa profeettojen kautta.
Se vaivasi profeettoja, koska he eivät ymmärtäneet puheitaan.
Jesaja ei koskaan joutunut ruoskittavaksi eikä revittäväksi.
Se tapahtui Jeesukselle.
Messiaan henki puhui profeettojen kautta minä-muodossa asioista, -
jotka tulisivat tapahtumaan Messiaalle.
Ps. 22:ssa puhujana on Daavid.
Hän kirjoittaa Psalmissa asioista, jotka eivät tapahtuneet hänelle.
Ne tapahtuivat Jeesukselle.
Ps. 22:ta kutsutaan messiaaniseksi Psalmiksi.
Se on ilmestystä Messiaasta.
Uudesta testamentista ei käy ilmi Jeesuksen sisäinen maailma.
Se kertoo tapahtumista erittäin lyhyesti.
Ei kerrota, mitä Jeesuksen mielessä liikkui.
Vanhan testamentin messiaanisista jakeista voi nähdä, -
miltä Jeesuksesta tuntui sisäisesti Hänen käydessä läpi kärsimyksiä.
Luetaan Ps. 22:16.
"Koirat minua piirittävät, pahain parvi saartaa minut."
"Käteni ja jalkani lävistettiin."
Oliko se kirjaimellista?
Hyvin kirjaimellista.
Jakeessa 18 sanotaan: -
"He jakavat keskenänsä vaatteeni ja heittävät minun puvustani arpaa."
Tapahtuiko tämä kirjaimellisesti?
Miehellä oli tuossa kulttuurissa neljä perusvaatetta.
Ristin juurella oli neljä sotilasta.
Jeesuksella oli saumaton ihokas.
Sotilaat eivät hennonneet repiä sitä. He heittivät siitä arpaa.
He jakoivat Hänen vaatteensa mutta heittivät arpaa ihokkaasta.
Mitä enemmän tutkii VT:n profetioita, -
sitä tarkempia huomaa niiden olevan.
Jes. 53 kuvaa Jeesuksen kärsimystä, -
Jumalan kärsivää palvelijaa.
Jes. 53:8-9:ssä sanotaan: -
"Ahdistettuna ja tuomittuna Hänet otettiin pois," -
"mutta kuka Hänen polvikunnastaan sitä ajatteli?"
"Hänet temmattiin pois elävien maasta," -
"minun kansani rikkomuksen tähden kohtasi rangaistus Häntä."
Seuraava asia on merkittävä.
"Hänelle annettiin hauta jumalattomain joukossa," -
"mutta rikkaan tykö Hän tuli kuoltuansa."
Sana "jumalaton" on monikossa, "rikas" yksikössä.
Hän kuoli kahden rikollisen kanssa.
Hänet haudattiin rikkaan Joosef Arimatialaisen hautaan.
Huomaa, mikä tarkkuus!
Me pilaamme koko asian, jos hengellistämme sen.
Sisäinen estetiikan taju nousee vastarintaan, -
jos jostain näin täydellisen kauniista tehdään tarkoituksetonta.
Hengellistämisellä ei ole rajoja.
Voin tehdä profetioista kymmenen erilaista hengellistä sovellusta.
Jos puhun tarpeeksi pitkään, se alkaa kuulostaa vakuuttavalta.
Entäpä ylösnousemus kolmantena päivänä?
Jeesus nousi kuolleista kolmantena päivänä, niin kuin oli kirjoitettu.
Sillä viitattiin Vanhaan testamenttiin.
Monikaan ei tiedä, missä kohdassa tämä sanotaan.
Hoos. 6:1-2.
"Tulkaa, palatkaamme Herran tykö," -
"sillä Hän on raadellut meitä, ja parantaa meidät," -
"Hän tekee meidät eläviksi kahden päivän kuluttua," -
"kolmantena päivänä Hän meidät herättää"
Tässä puhutaan meistä.
Jumala haluaa samastaa meidät Jeesuksen kanssa.
Hän kuoli kuolemamme. Kun Hän nousi, me nousimme Hänen kanssaan.
Samastumme Jeesuksen kuolemaan, hautaamiseen ja ylösnousemiseen.
Vanhan testamentin profetia paljastaa evankeliumin ytimen: -
me nousimme Hänen kanssaan.
Tämä on innostavaa.
Haluan sanoa jotakin tämän lyhyen analyysin perusteella.
Uudessa testamentissa ei ole muuta VT:n profetioiden tulkintamallia -
kuin kirjaimellinen tulkintatapa.
Ei ole muuta raamatunmukaista profetioiden tulkintamallia.
Uskon, että UT:ssa esitetään raamatunmukainen malli.
Se puoltaa ehdottomasti kirjaimellista tulkintaa.
Tarkastellaan vielä Uuden testamentin profetioiden luonnetta.
Avaa 5. Moos. 18.
Tämä on Mooseksen kautta annettu lupaus Jeesuksesta, -
suuresta profeetasta.
Jeesus ei ole vain Pelastaja, Paimen, Kuningas tai Lunastaja.
Hän on myös Profeetta.
Kuva Jeesuksesta on epätäydellinen, ellei Häntä nähdä Profeettana.
Hän oli suurin heprealainen profeetta.
Jumala sanoi Mooseksen kautta 5. Moos:18:18-19:ssä: -
"Profeetan olen herättävä heille heidän veljiensä keskuudesta," -
"sinun kaltaisesi, ja minä panen sanani Hänen suuhunsa," -
"ja Hän puhuu heille kaikki, mitä minä käsken Hänen puhua."
Kaikki, mitä Hän sanoi, oli Herralta.
Muut profeetat olivat erehtyväisiä.
"Joka ei kuule minun sanojani," -
"joita Hän minun nimessäni puhuu, hänet minä itse vaadin tilille."
Ne, jotka eivät kuuntele Jeesuksen profeetallista julistusta, -
joutuvat tekemään siitä tiliä Jumalalle.
Jumala vaatii selityksen, miksi Hänen sanojaan ei kuunneltu.
Pietari lainasi tätä kohtaa puheessaan Ap. t. 3:ssa.
Pietarin kielellä se kuulostaa vielä vakavammalta.
Ap. t. 3:22-23.
Pietari lainaa 5. Moos. 18:aa.
"Mooses on sanonut: 'Profeetan, minun kaltaiseni,' -
"Jumala on teille herättävä veljienne joukosta," -
"Häntä kuulkaa kaikessa, mitä Hän teille puhuu."
"On tapahtuva, että jokainen, joka ei sitä profeettaa kuule," -
"hävitetään kansasta."
Ellemme kuuntele Jeesuksen profeetallista julistusta, -
olemme vakavissa ongelmissa.
Meidät voidaan sen tähden hävittää kansasta.
Jos emme kuuntele Jumalan lähettämää profeettaa, -
hylkäämme Jumalan.
Se johtaa tuhoomme.
Ei ole turvallista hylätä Jumala.
Profetia on ainutlaatuinen merkki Jumalan puheesta.
Se todistaa, että Jumala on ainoa tosi Jumala.
Hän ennustaa tulevaisuuden tarkasti.
Muilla uskonnoilla ei ole mitään Raamatun profetioihin verrattavaa.
Ellemme ota Raamatun profetioita tosissamme, -
hylkäämme samalla Raamatun tärkeimmän puolustusargumentin.
Islamilla, buddhalaisuudella, hindulaisuudella -
tai sintolaisuudella ei ole vastaavaa.
Vain Raamatussa on tuhansia vuosia sitten tehtyjä ennustuksia, -
jotka toteutuvat tarkasti.
Luen nopeasti raamatunpaikkoja Jesajan kirjeestä. Jes. 41.
Jes. 41:21-24.
Herra puhuu epäjumalanpalvojille.
"Tuokaa esiin riita-asianne, esittäkää todisteenne, sanoo Herra"
"Esittäkööt ja ilmoittakoot meille, mitä tapahtuva on."
"Ilmoittakaa entiset, mitä ne olivat."
Kertokaa meille menneet tai tulevat.
"Ilmoittakaa, mitä tapahtuu, tietääksemme, oletteko te jumalia."
"Tehkää hyvää tai tehkää pahaa, niin me ihmettelemme."
Elleivät he osaa kertoa menneitä eivätkä tulevia, unohtakaa heidät.
He ovat halveksittavia.
Jes. 42:9: -
"Katso, entiset ovat toteen käyneet, ja uusia minä ilmoitan."
"Ennen kuin ne puhkeavat taimelle, annan minä teidän ne kuulla."
Se on Raamatun Jumalan merkki. Hän kertoo tulevat ennalta.
Jes. 46:9-10: -
"Muistakaa entisiä ikiajoista asti. Minä olen Jumala, eikä toista ole."
"Minä olen Jumala, eikä ole minun vertaistani."
"Minä ilmoitan alusta asti, mitä tuleva on," -
"ammoisia aikoja ennen, mitä ei vielä ole tapahtunut."
"Minä sanon: minun neuvoni pysyy, kaiken, mitä tahdon, minä teen."
Raamatun Jumala ilmoittaa menneet ja tulevat. Se on ainutlaatuista.
Hän pystyy ilmoittamaan tulevat tuhansia vuosia etukäteen.
Riistämme itseltämme uskon vahvimman puolustusargumentin, -
jos hylkäämme Raamatun profetiat.
Mooses mainitsee 5. Moos. 29:29:ssä: -
"Se, mikä on salassa, on Herran, meidän Jumalamme," -
"mutta mikä on ilmoitettu, on meitä ja lapsiamme varten ikuisesti."
Monet tekevät sen virheen, -
että he askartelevat salattujen asioiden parissa, -
mutta samalla he hylkäävät asiat, jotka Jumala on ilmoittanut.
En halua urkkia salaisuuksia.
Haluan olla kuuliainen Jumalan ilmoitukselle.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Marianne Tenetz